Kentra
Kentra – lietuviška pavardė. Šios pavardės moteriškosios giminės formos yra: Kentrienė (ištekėjusi moteris) ir Kentraitė (mergautinė pavardė). Pavardę turi šie garsesni žmonės: Albinas Kentra (1929–2023) – rezistentas, pedagogas, visuomenininkas; Jonas Kentra (1869–1942) – teisininkas, teisėjas, notaras. Pavardė paplitusi Kvėdarnos, Veiviržėnų, Varnių apylinkėse. Siejama su žodžiais kentrùs „kantrus“, kentrývas „kuris pakenčia, kantrus“.